South Santo One Area Council i openem niu ofis
Ol komuniti long South Santo Area One Council i stat blong kasem kavman seves.
Long satete, South Santo Area One Council i openem wan niu council ofis long Tasmalum komuniti we bae i provaedem moa kavman seves i ko long eria kaonsel.
Niufala bilding ia Deputy Prime Minista mo Minista blong Internal Affairs, Alatoi Ismael Kalsakau i openem.
Deputy Prime Minister Kalsakau i aknolejem ol jif blong Tasmalum komuniti ples we niufala bilding i stap long hem mo South Santo Area One Council blong provaedem spes blong graon blong kaonsel haos i stap long hem.
Hemi talem se hemia i minim bigfala samting long kavman blong Vanuatu.
Minister Kalsakau i talem se ol namele lif long Vanuatu Flag i minim pis mo i no rao rao.
“Wan resen from wanem kavman i no kam long yu hemi from yu no wantem patisipet wetem hem. Yu mekem graon spes, kavman bae i kam stret mo help developem graon blong yu,” Mr Kalsakau i talem.
Hemi talem se kaonsel haos i bigwan from i soem wan samting.
“Bae i kat moa kavman seves i enterem kaonsel haos ia olsem agrikalja seves mo trade.”
Mr Kalsakau i talem se ol pipol blong i tekem ownasip long ril mining blong decentralization.
Hemi aknolejem Sanma Provincial Government Council blong bilding ia i vinis long taem.
Hemi talem se hemia i wan exempol blong ol nara eria kaonsel mo lokol otoriti.
South Santo Area One Council ofis i bilt mo vinis long tri manis. Bilding ia i posibol tru long jenerol sapot blong ol nara lokol otoriti raon long kaontri.
Hemi talem tankiu long sapot blong ol lokol otoriti.
Hemi talem se bilding ia i soem se kavman i stap wetem pipol.
Long Sanma dei selebresen, Sanma Provincial Government President, Malmal Langi Tavue, i bin anaosem seves blong National Bank blong Vanuatu we bae i set ap long ol branj long South Santo Area One ofis mo Pasific Petroleum blong setem ap wan fuel station.
Tufala entiti ia bae i setem ap seves long Belvus long Bigbay Coast Eria Council long not blong Santo aelan.
President Tavue i talem se i kat ol impoten seves we ol pipol long rimot santo espeseli long saotwest, west mo notwest Santo.
eng_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn smo_Latn tpi_Latn tpi_Latn tpi_Latn